कानपुर. रतनलाल नगर में रहने वाले एक 20 वर्षीय युवक की हत्या उसके दोस्तों ने ही कर दिया। पुलिस के मुताबिक़ अपहरण कर हत्या करने के बाद अभियुक्तों ने मृतक के घरवालों से 20 लाख रुपये की फिरौती मांगी थी। मृतक जितेन्द्र के चार दोस्त मनीष घई, संदीप कुमार, कमलेश और रानू थे।
इनके बीच बड़ी गहरी दोस्ती थी, लेकिन इन चारों के बीच मृतक जितेद्र ही पैसे वाला था। ये चीज कमलेश और संदीप को हमेशा से खटकती थी।
कानपुर एसएसपी यशस्वी यादव के मुताबिक, अय्याशी का शौक रखने वाले संदीप और कमलेश हमेसा अपने फायदे के लिए जितेन्द्र का इस्तेमाल करते थे। पिछले 3 जून की रात में एक पार्टी मनाने का प्रोग्राम बनाया गया। इसमें शराब और शबाब दोनों की व्यवस्था की गयी थी। इसका पूरा खर्च मृतक जितेन्द्र के जिम्मे था।
वह इस बात से अनजान था कि ये पार्टी तो एक बहाना है, दरअसल इसके बहाने उसके दोस्तों ने एक खौफनाक योजना बना रखी थी। इसकी पूरी तैयारी भी कर ली गई थी।
4 जून की सुबह जितेन्द्र का शव नाले में मिलने से इलाके में हडकंप मच गया था। जितेन्द्र के पिता ने शव का शिनाख्त करते हुए उसे अपना पुत्र बताया। इसका पोस्टमार्टम के बाद शव को शिव कुमार के सुपुर्द पुलिस ने कर दिया था।
कई फोन नंबरों को सर्विलांस में लगा दिया गया। इसके बाद जितेन्द्र के दोस्तों से पूछताछ शुरू की गयी। उसके दौरान मनीष टूट गया और उसने पूरे घटनाक्रम को पुलिस के सामने खोलकर रख दी।
hin_Deva hin_Deva hin_Deva hin_Deva hin_Deva hin_Deva